INFORMĀCIJA

PAR EIROJUSTA KONTAKTTĪKLU TREŠAJĀS VALSTĪS

Saskaņā ar EIROPAS PARLAMENTA UN PADOMES REGULAS (ES) 2018/1727 (2018. gada 14. novembris) par Eiropas Savienības Aģentūru tiesu iestāžu sadarbībai krimināllietās (Eirojusts)52. pantu, kas nosaka attiecības ar trešo valstu iestādēm un starptautiskajām organizācijām, Eirojusts ir noslēdzis sadarbības līgumus ar 12 valstīm - Lihtenšteinu, Šveici, Norvēģiju, ASV, Islandi, Albāniju, Moldovu, Ziemeļmaķedoniju, Serbiju, Ukrainu, Melnkalni un Gruziju. Saskaņā ar Regulu tas nodrošina pilnas sadarbības iespējas ar minētajām valstīm, tajā skaitā apmaiņu ar personas datiem.

Papildus minētajām 12 valstīm Eirojusts ir nodibinājis kontaktpersonu tīklu vēl 40 trešajās valstīs:

Alžīrijā, Argentīnā, Armēnijā, Baltkrievijā, Bolīvijā, Bosnijā un Hercegovinā, Brazīlijā, Čīlē, Dienvidāfrikā, Ēģiptē, Irānā, Irākā, Izraēlā, Japānā, Jordānijā, Kaboverdē, Kanādā, Kazahstānā, Korejā, Kolumbijā, Ķīnā, Krievijā, Libānā, Lībijā, Maurīcijā, Mongolijā, Nigērā, Nigērijā, Palestīnas pašpārvaldē, Peru, Singapūrā, Sanmarīno, Saudu Arābijā, Somālijā, Taivānā, Taizemē, Tunisijā, Turcijā, Urugvajā, Uzbekistānā.

Izmantojot kontaktpersonu palīdzību, šajās valstīs ir iespējams paātrināt tiesiskās palīdzības lūgumu izpildi vai iegūt citu nepieciešamo informāciju attiecībā uz lūgumu izpildi. Tomēr jāņem vērā, ka ar šīm valstīm nav pieļaujama personas datu apmaiņa. Ja ir nepieciešams kontaktēties ar kādu no iepriekš minētajām valstīm, lūdzam sazināties ar nacionālo pārstāvi Eirojustā, kurš, atbilstoši situācijai, ieteiks vēlamo turpmāko rīcību.

Darbam Eirojustā ir norīkoti sakaru prokurori no 8 valstīm – Norvēģijas, Ukrainas, Šveices, ASV, Melnkalnes, Ziemeļmaķedonijas , Serbijas un Gruzijas.

Sakarā ar Lielbritānijas izstāšanos no Eiropas Savienības, līdz 2020.gada 31.decembrim ir spēkā pārejas noteikumi, kuru laikā sadarbība ar šo valsti notiek kā līdz šim - Lielbritānijai ir pārstāvniecība Eirojustā, kas sniedz atbalstu tiesiskajā sadarbībā krimināllietās.

**LATVIJAS PĀRSTĀVNIECĪBA EIROJUSTĀ**

**Dagmāra Skudra**

*Latvijas Republikas pārstāve Eirojustā*

Tālr.: +31 70 412 5300

Fakss: +31 70 412 5301

Mob. tālr. NL: +31 646 203 765

Mob. tālr. LV: +371 2678 6082

E-pasts: dskudra@eurojust.europa.eu